ኢትዮጵያ በአፍሪካ ካላት የሕዝብ ብዛት አንፃር ከቀዳሚዎቹ ረድፍ ነች። በሠለጠነ መንገድ ከተጓዝን ልዩነታችን ውበታችን ነው። ከ86 በላይ ብሔር ብሔረሰቦች ላላት ኢትየጵያ ልዩነት የግጭትና የሁከት ምንጭ ሳይሆን ከሠራንበት የሀብትና የዕውቀት ምንጭ ነው።ጠንክረን ብንሠራ ልዩነታችን የቱሪዝም መስህብ ሆኖ ገፅታችንን እንገነባበታለን ፣ ብሔራዊ መግባባት እንፈጥርበታለን፣ጥሪት እንቋጥርበታለን፣ ከድህነት የምንወጣበትን መንገድ እንዘረጋበታለን እንጂ ልዩነታችንን ልንሻኮትበትና ልንጋጭበት ምክንያት አይሆንም። እርስ በርስ ብንጋጭ ደግሞ ከሕዝብ ብዘታችን አንፃር ችግሩ ወደ ጎረቤት ሀገራትም የሚያንዣብብ ይሆናል።
